ໄຂງານຕະຫລາດນັດຜະລິດຕະພັນກະເສດ,ອຸດສາຫະກຳຫັດຖະກຳນ້ອຍຫວຽດນາມ
(vovworld)- ໃນຂອບເຂດກອງປະຊຸມລັດຖະມົນຕີສະຫະກອນພາກພື້ນ ອາຊີ ປາຊີຟີກ ຄັ້ງທີ 10 ພວມດຳເນີນຢູ່ຮ່າໂນ້ຍ, ຕອນຄ່ຳວັນທີ 18/4, ສະຫະພັນສະຫະກອນຫວຽດນາມ ສົມທົບກັບບັນດາຄະນະ, ກະຊວງ, ຂະແຫນງການຈັດຕັ້ງງານຕະຫລາດນັດຜະລິດຕະພັນກະເສດ, ອຸດສາຫະກຳນ້ອຍຫັດຖະກຳຂອງບັນດາສະຫະກອນ, ສະຫະພັນສະຫະກອນ ແລະ ວິສາຫະກິດຫວຽດນາມ ຄັ້ງທີ 1. ງານຕະຫລາດນັດ ມີຮ້ານວາງສະແດງສິນຄ້າ 320 ຮ້ານ ດ້ວຍຜະລິດຕະພັນກະເສດ ແລະ ເຄື່ອງສິລະປະຫັດຖະກຳນັບພັນໆປະເພດຂອງບັນດາສະມາຊິກ, ບັນດານັກສິລະປະການ ແລະ ຄົນງານໃນບັນດາສະຫະກອນ, ສະຫະພັນສະຫະກອນມາຈາກ 54 ແຂວງ, ນະຄອນ ໃນທົ່ວປະເທດ ແລະ 4 ອົງການຈັດຕັ້ງສາກົນ. ບັນດາຜະລິດຕະພັນທີ່ໄດ້ນຳວາງສະແດງໃນງານຕະຫລາດນັດນີ້ ແມ່ນ: ຜະລິດຕະພັນກະເສດ, ວັດຖຸດິບເພື່ອຜະລິດຢາ, ສິນໃນນ້ຳ, ເຄື່ອງສິລະປະຫັດຖະກຳ, ກະສິກຳເຕັກໂນໂລຊີສູງ, ປົກປັກຮັກສາສິ່ງແວດລ້ອມ..ທ່ານ ຟ້າມແອງຕວນ, ປະທານສະພາບໍລິຫານສະຫະພັນສະຫະກອນຈຳຫນ່າຍຜະລິດຕະພັນກະເສດປອດສານພິດ ຫວຽດນາມ ຖືວ່າ:
“ຜ່ານການຜັນຂະຫຍາຍງານຕະຫລາດນັດ ແມ່ນໂອກາດເພື່ອໃຫ້ບັນດາສະຫະກອນ ຊອກຮູ້ກ່ຽວກັບສະຫະພັນສະຫະກອນຈຳຫນ່າຍຜະລິດຕະພັນກະເສດປອດສານພິດຂອງຫວຽດນາມ (UCA) ກໍຄື UCA ຊອກຮູ້ກ່ຽວກັບສະຫະກອນ ເພື່ອຊອກຫາຂັ້ນຕອນການຜະລິດ ແລະຈຳຫນ່າຍຜະລິດຕະພັນກະເສດ, ສ້າງເຄື່ອງໝາຍການຄ້າດີສຸດໃຫ້ແກ່ສະຫະກອນ ແລະ ຈາກນັ້ນ ບັນດາສະຫະກອນເຂົ້າຮ່ວມສະມາຊິກແຫ່ງຊາດຂອງ ສະຫະພັນສະຫະກອນຈຳຫນ່າຍຜະລິດຕະພັນກະເສດປອດສານພິດຫວຽດນາມ. ພິເສດຜ່ານການຮ່ວມສຳພັນນີ້ ບັນດາຜະລິດຕະພັນປອດສານພິດ ຈະໄດ້ສົ່ງເຖິງຜູ້ບໍລິໂພກຢ່າງວ່ອງໄວ ແລະ ຮັບປະກັນທີ່ສຸດ.”